Denominació: tècnic/a del projecte MASAR
Tipus de contracte: Temporal d'obra i Servei determinat i vinculat al projecte MASAR
Durada inicial prevista: fins la finalització de l'obra o servei
- Disposar del certificat que acrediti el coneixement oral i escrit de la llengua catalana de nivell C1 de la Direcció General de Política Lingüística, o l'equivalent.
En cas de no disposar-ne i ser la persona seleccionada, es farà una prova de nivell.
- Disposar del certificat que acrediti el coneixement oral i escrit de la llengua anglesa de nivell C2 o l'equivalent.
- Donar suport al/la coordinador/a del projecte a terreny en disseny, planificació, implementació, seguiment i justificació d'activitats del projecte.
- Contribuir a la redacció d'informes tècnics requerits pel finançador i el consorci, això com altres documents de treball del projecte.
- Contribuir al disseny i planificació de les activitats de comunicació i visibilitat del projecte, en línia amb les directrius del Consorci i en col·laboració amb l'equip de comunicació de l'ACCD.
- Ser responsable de la gestió financera i administrativa del projecte:
- Supervisar la redacció d'informes financers (comptabilitat, elegibilitat de costos i compliment de normativa de l'UE i directrius del Consorci);
- Supervisar l'arxiu de la documentació financera del projecte per a la justificació econòmica;
- Elaboració de plecs administratius i tècnics per a licitacions, actuant de responsable dels processos de contractació del projecte en col·laboració amb el departament de contractació de l'ACCD;
- Ser responsable de la gestió i l'arxiu de documentació física i electrònica del projecte;
- Garantir l'aplicació de la normativa i procediments de contractació de la Unió Europea (PRAG) d'acord amb el contracte de subvenció.
- Contribuir a l'aplicació del protocol de seguretat específic pel Líban, incloent fer la sessió d'informació inicial de seguretat als experts que hagin de viatjar a terreny.
- Actuar de punt focal en la identificació i mobilització d'experts de curt termini que participin al projecte:
- Actuar d'enllaç amb governs locals / institucions a nivell català;
- Buscar activament la col·laboració amb altres institucions d'acord amb les directius del consorci, del/ de la coordinador/a del projecte a terreny i de la direcció de l'ACCD;
- Cercar i identificar experts de curt termini a Catalunya i Europa, segons les necessitats del projecte;
- Cercar experts municipals (administració pública) i consultors a nivell català i europeu;
- Contribuir i donar seguiment a les convocatòries per la identificació d'experts de curt termini del projecte i gestionar la base de dades d'experts.
- Elaborar tota la documentació administrativa, informes interns per l'ACCD, actes de les reunions i tots aquells documents que es requereixin per la bona gestió del projecte.
- Actuar com a punt focal de Seguiment i Avaluació del projecte per part de l'ACCD, incloent l'assoliment de resultats i objectius, el control de qualitat i la supervisió d'informes d'activitats.
- Participar en les activitats de coordinació internes del Consorci (com reunions de consorci, comitè de pilotatge, etc.) a Europa o al Líban, segons es requereixi.
-Contribuir a la coordinació de l'equip local al Líban, en estreta col·laboració amb el coordinador a terreny.
- Viatjar al Líban per participar en l'execució de les activitats a terreny segons les necessitats del projecte, inclòs per dur a terme el seguiment i l'avaluació.
- Altres funcions anàlogues que es puguin requerir per part de la Direcció de l'ACCD i del coordinador de terreny pel bon funcionament del projecte MASAR.
- Altres títols diferents als acreditats (diplomatura, llicenciatura o grau), però que tinguin una relació directa amb les funcions del lloc de treball.
- Experiència de treball en tasques similars a les de la descripció del lloc de treball.
Només es valoraran els mesos a partir de 36 mesos d'experiència.
- Experiència laboral en la implementació de projectes al terreny, preferentment en països del Pròxim Orient.
- Experiència en gestió de fons europeus provinents de MASAR, DEVCO, NEAR i/o ECHO, així com d'altres projectes de fons de la Comissió Europea i/o multilaterals similars als de la Comissió Europea.
- Experiència en gestió de la seguretat en països en crisis amb fons de cooperació al desenvolupament i equiparables.
- Experiència en gestió financera i logística de projectes similars a MASARi/o europeus.
Contracte laboral d'obra i servei, vinculat als fons de la Comissió Europea del projecte MASAR.
El període de prova és el que estableix l'article 18.5 del conveni col·lectiu de l'ACCD (6 mesos).
Les persones candidates interessades poden enviar les seves candidatures, d'acord amb el model normalitzat que es troba al següent enllaç.
http://cooperaciocatalana.gencat.cat/ca/agencia_catalana_de_cooperacio_al_desenvolupament/treballa-a-laccd/ del web de l'ACCD per correu electrònic a la direcció [EMAIL], indicant la referència del lloc de treball.
Adjunta a la sol·licitud cal enviar un Curriculum Vitae (CV) i la documentació acreditativa dels requisits i mèrits que es volen presentar.
El termini de presentació de sol·licituds finalitza el dia 18 de setembre de 2020.
Comprovació dels requisits de participació i valoració dels mèrits resultat de l'anàlisi del CV i de la documentació aportada.
S'haurà d'acreditar l'experiència professional amb la vida laboral o contractes laborals i la formació amb els seus títols corresponents.
Tota la informació que no s'acrediti en el moment de presentar la sol·licitud no es tindrà en compte.
Un cop feta la valoració es podrà convocar les persones candidates a una prova tècnica relacionada amb el lloc de treball per ampliar la informació detallada en el currículum amb una puntuació d'un màxim de 35 punts.
L'òrgan de selecció convocarà a una entrevista a les 3 persones amb millor puntuació en l'apartat dels mèrits i prova tècnica.
L'entrevista valdrà un màxim de 30 punts.
La persona que es proposi de contractar per haver superat el procés selectiu haurà d'aportar la documentació original que acrediti la formació i experiència requerida en els apartats 2 i 4 d'aquest Anunci.
En el supòsit que la persona aspirant no aporti la documentació en el termini de 5 dies hàbils o aquesta no s'adeqüi als requisits del lloc de treball o renunciï al lloc de treball en el termini de 5 dies hàbils des de la comunicació de la superació, s'adjudicarà la candidatura a la següent persona millor valorada.
Les puntuacions obtingudes al procés de selecció i el nom de la persona seleccionada es publicarà al Tauler electrònic ( https://tauler.gencat.cat ) de la Generalitat i al web de l'ACCD
Identificació del tractament: Gestió de recursos humans
Responsable: Agència Catalana de Cooperació al Desenvolupament.
Finalitat: gestionar les dades de caràcter personal, econòmic i laborals, del personal que presta els seus serveis a l'Agència Catalana de Cooperació al Desenvolupament (ACCD) i tramitar els processos de selecció de l'ACCD.
Legitimació: compliment d'una obligació legal aplicable al responsable del tractament d'acord amb el Reglament (UE) 2016/679 del Parlament i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades i pel qual es deroga la Directiva 95/46/CE.
Persones destinatàries: les dades es podran comunicar en aplicació del principi de transparència i accés a la informació pública previst a la Llei 19/2014, de 29 de desembre, de transparència, accés a la informació pública i bon govern.
Drets de les persones interessades: podeu exercir els vostres drets d'accés, rectificació, supressió de les dades i limitació al tractament, adreçant un escrit a l'Agència Catalana de Cooperació al Desenvolupament, Via Laietana 14, 08003 Barcelona, o mitjançant la petició genèrica disponible a Tràmits Gencat.
Més informació: Podeu ampliar aquesta informació i conèixer-ne més detall a http://cooperaciocatalana.gencat.cat/ca/agencia_catalana_de_cooperacio_al_desenvolupament/proteccio-de-dades/gestio-de-recursos-humans/